ועדת הכספים, כנסת 23, פרוטוקול מספר 57, 2020-05-26 12:00

עודד פורר: אני רוצה לעבור לאישור מוסדות ציבור לעניין סעיף 46 לפקודת מס הכנסה.

ארז אורעד: אני מתכבד להביא בפני ועדת הכספים אישורים לפי סעיף 46 לפקודת מס הכנסה.

ארז אורעד: אני רוצה להודות לעובדים של המחלקה שלי שעבדו עבודה מאוד מאוד מאומצת והצליחו להביא 119 עמותות בנוסף לעמותות שהבאנו כבר ב-26 במרץ.

ארז אורעד: לא רק שהעבודה שלנו לא בפיגור, אלא היא פתחה קצב מאוד מאוד יפה לאור ההשתדלות שלהם בתקופת הקורונה.

ארז אורעד: הרשימה שאני מבקש להביא לאישור ועדת הכספים הנכבדה היא רשימה מספר 16-53-20, שכוללת מוסדות ציבור מכל מגוון הפעילויות של החברה האזרחית במשק הישראלי.

ארז אורעד: יש חשיבות מרובה, בייחוד בתקופה הזאת, לאשר את המוסדות באופן כמה שיותר מקוצר.

ארז אורעד: יש פה עמותות של סיוע, חסד, ועוד עמותות מגוונות.

מיקי לוי: 18.

מיקי לוי: עמותת משגב – אגודה לחינוך ורווחה.

מיקי לוי: מדובר באגודה לחינוך ורווחה שאין לה עובדים, שיש לה רק מנכ"לית אחת, ויש לה הוצאות הנהלה וכלליות מעל 600,000 שקל.

מיקי לוי: כל שנה מדובר בקרוב ל-100 מיליון שקל.

מיקי לוי: ב-2017 – 81.5, ב-2018 – 97.5.

מיקי לוי: יש תורם אחד ענק מחוץ לארץ, לעיתים גם מיליון אחד מתוך הארץ.

מיקי לוי: אני מבקש, כדי שאני אהיה רגוע, לראות שהכל כשר.

מיקי לוי: אני מבקש לראות לאן הולך הכסף, ממי מגיע הכסף.

מיקי לוי: מנכ"לית אחת, קרוב ל-100 מיליון שקל בשלוש שנים ללא עובדים, והכסף מגיע מחו"ל.

מיקי לוי: אני מבקש בדיקה ודיווח שלכם לוועדת הכספים.

ארז אורעד: האם אתה רוצה לעשות את זה בצורה של רביזיה?

מיקי לוי: אני לא אאשר אותה.

עודד פורר: ארז, מה המשמעות של המילים "אושר לשנה"?

עודד פורר: האישור שאתם מביאים הוא לשנה?

ארז אורעד: אנחנו מאשרים את העמותה הזאת לשנה.

ארז אורעד: למרות שיש לה מחזור גדול מאוד, למרות שיש לה אישור ניהול תקין ולכאורה היא עמותה שיכולה לקבל את האישור לשלוש שנים, החלטנו להמליץ לאשר את העמותה הזאת לשנה, מהסיבות שחבר הכנסת מיקי לוי העלה.

עודד פורר: היה לה אישור סעיף 46?

ארז אורעד: אנחנו לא רוצים לעכב את העמותה הזאת שמתעסקת בנתינה, לכן אנחנו שמים אותה במעקב מסוים.

ארז אורעד: אנחנו רוצים לראות מהיכן התורמים מחו"ל.

ארז אורעד: אנחנו מחוברים למאגרי מידע שאתם לא יכולים לדמיין לעצמכם.

ארז אורעד: העמותה הזאת עברה את הוועדה הציבורית אצלנו, שזאת ועדה בראשותי שיש בה נציגי ציבור - אם זה מנכ"ל הביטוח הלאומי לשעבר, אם זה רשם התאגידים לשעבר, ירון קידר.

ארז אורעד: העמותה הזאת עלתה לדיון והוחלט לתת לה לשנה בלבד.

ארז אורעד: אני מבקש לייתר את התהליך של הרביזיה.

ארז אורעד: אם בתום השנה הזאת נראה שהעמותה הזאת לא ראויה לקבל או שיש לה כל מיני דברים מסוימים, לא נחדש לה את האישור.

מיקי לוי: אני מבקש שתבדקו את מקור הכסף ואת חלוקת הכסף.

מיקי לוי: אם תגידו לוועדה שאתם רגועים, אני אהיה רגוע.

ליליאן פרישר: אני זאת שבדקתי את הבקשה של העמותה מבחינת העמידה בקריטריונים.

ליליאן פרישר: המסקנה שלי בתום הבדיקה הייתה לתת לה אישור לשנה, וזאת בתנאי שהיא תעמוד בהתחייבויות כאלו או אחרות שמצאנו לנכון להכפיף עליה.

מיקי לוי: האם מקור הכסף ידוע?

מיקי לוי: האם הוא חוקי?

מיקי לוי: האם חלוקת הכסף במשך השנה שחלפה עברה את הביקורת שלכם?

מיקי לוי: האם יכול להיות מצב שבו ניתן לאדם אחד 10 מיליון שקל?

מיקי לוי: האם בדקתם את כל הנושאים האלה?

ליליאן פרישר: תשעים ומשהו אחוז מסך כל התרומות התקבלו מתאגיד זר, מחו"ל.

ליליאן פרישר: אין תמיכה באנשים פרטיים, התמיכה היא בגופים, בישיבות לצורך העניין, כאשר התמיכה בישיבות היא במיליונים.

ליליאן פרישר: יש גם סכומים יותר קטנים.

מיקי לוי: האם מקור הכסף חוקי?

ליליאן פרישר: מקור הכסף הוא תרומה מתאגיד זר, מחו"ל, עד כמה שאנחנו יכולים לבדוק את זה.

ארז אורעד: בדקנו את זה ככל יכולתנו.

מיקי לוי: אני מבקש שתחזיר תשובה לוועדה אם מקור הכסף הוא חוקי.

ארז אורעד: אני אחזיר תשובה.

מיקי לוי: אני עושה רביזיה על זה.

מיקי לוי: מספר סידורי 31 – חסר ניהול תקין.

ארז אורעד: אתה מדבר על העמותה הישראלית לטאותרפיה.

ארז אורעד: יש שם אישור הגשת מסמכים, זה ניתן להם לשנה בלבד.

מיקי לוי: 51.

מיקי לוי: משנת מרדכי - חסר ניהול תקין.

ארז אורעד: יש להם אישור הגשת מסמכים.

מיקי לוי: סידורי 57 – חסר ניהול תקין.

ארז אורעד: אישור הגשת מסמכים קיים, לכן ניתן להם לשנה בלבד.

מיקי לוי: 90 – חסר ניהול תקין.

ארז אורעד: מדובר באוהל תפילה בית שמש.

ארז אורעד: אנחנו נשאל את רשם העמותות, אבל משום מה נראה לי שלא חסר.

מיקי לוי: חסר, אלא אם כן הם הגישו את זה בשבועיים-שלושה האחרונים.

ארז אורעד: יכול להיות שזה השתנה בגלל משבר הקורונה.

ארז אורעד: כתוב לי פה שהיה להם הגשת מסמכים ושיש להם עכשיו אישור ניהול תקין.

מיקי לוי: אני מסתמך על מה שאמרת, לכן אני מוריד את 90.

מיקי לוי: על 97 לא הצלחתי למצוא שום דבר.

ארז אורעד: זכרון נעמה אורה.

ארז אורעד: יש להם אישור הגשת מסמכים, לכן זה אושר לשנה בלבד.

מיקי לוי: 111 – חסר ניהול תקין.

ארז אורעד: לפרד"ס אמונה וביטחון יש אישור הגשת מסמכים, לכן אישרנו אותה לשנה עד שתקבל אישור ניהול תקין.

מיקי לוי: 114.

מיקי לוי: קופת הקודש חזון איש – חסר ניהול תקין.

ארז אורעד: יש להם אישור להגשת מסמכים, לכן ניתן לשנה אחת בלבד.

עודד פורר: אנחנו מצביעים על בקשה שסימנה 16-53-20, על המוסדות מ-1 עד 17 כולל ו-19 עד 119 כולל.

עודד פורר: מי בעד?

עודד פורר: אושר.

עודד פורר: אנחנו מצביעים על מספר 18, על משגב – אגודה לחינוך ורווחה.

עודד פורר: מי בעד לאשר להם?

עודד פורר: אושר.

מיקי לוי: רביזיה.

עודד פורר: הבקשה אושרה בכפוף לרביזיה.

עודד פורר: הישיבה נעולה.